

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-23-19

Omiš, 3. svibnja 2023.

**Z A P I S N I K**

o radu 19. sjednice Gradskog vijeća Grada Omiša

održane 3.svibnja 2023. godine u Omišu, Trg K. Tomislava 6 – Hotel Plaža

Započeto u 17.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Lovrenka Kovačić Bućan, dipl.iur.
5. Ivan Medić
6. Sanja Ilić, prof. (od t.3.)
7. Tihana Barišić Marunčić, dr.med.
8. Tomislav Bartulović
9. Karlo Vukasović, bacc.oec.
10. Zdravka Šodan
11. Dr.sc. Dino Belošević

NENAZOČNI ČLANOVI VIJEĆA:

1. Tonći Stanić

2. Josip Banović, dr.med.

3. Ivo Bradarić

4. Petar Bulić, dipl.iur.

OSTALI NAZOČNI:

1. Ivo Tomasović, dipl.oec., gradonačelnik

2. Lidija Pavković, dipl.iur., pročelnica Ureda gradonačelnika

3. Stipe Žuljević-Mikas, dipl.ing., pročelnik komunalnog odjela

4. Đeki Stanić, dipl.iur. pročelnik UO za gospodarstvo i društvene djelatnosti

5. Mate Sovulj, dipl.ing., Upravitelj vlastitog pogona

6. Ela Ćoso, ravnateljica Dječjeg vrtića Omiš

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 10 glasova ZA usvojen slijedeći

### **d n e v n i r e d**

1. Usvajanje zapisnika o radu 18. sjednice Gradskog vijeća Grada Omiša
2. Vijećnički upiti
3. Prijedlog Godišnjeg Izvještaja o izvršenju Proračuna Grada Omiša za 2022. godinu
4. Prijedlog Izvješća o izvršenju Programa održavanja komunalne infrastrukture Grada Omiša za 2022. godinu
5. Prijedlog Izvješća o izvršenju Programa građenja komunalne infrastrukture Grada Omiša za
6. Prijedlog Odluke o izmjeni i dopuni Odluke o nerazvrstanim cestama u Gradu Omišu
7. Prijedlog Odluke o prihvaćanju sklapanja Dodatka broj 1. Ugovora o zakupu izletišta Radmanove Mlinice
8. Prijedlog Odluke o prihvaćanju sklapanja Dodatka br.2 Ugovora o zakupu kampa na predjelu Ribnjak

(Izvjestitelj: Stipe Žuljević-Mikas)

1. [Prijedlog Odluke o prihvaćanju prijedloga teksta Očitovanja na ponudu za kupnju nekretnine označene kao čest.zgr  192, zk.ul. 151 k.o. Omiš, u Omišu registrirane kao kulturno dobro](https://omis.hr/wp-content/uploads/2022/12/gv5_21_-ad17.pdf)
2. [Prijedlog Odluke o prihvaćanju prijedloga teksta Očitovanja na ponudu za kupnju nekretnine označene kao čest zgr. 394/2, zk ul. 938 , čest.zgr. 394/3, zk.ul. 894 k.o. Omiš, u Omišu registrirane kao kulturno dobro](https://omis.hr/wp-content/uploads/2022/12/gv5_21_-ad17.pdf)
3. Prijedlog Odluke o davanju suglasnosti na Pravilnik o upisu i mjerilima upisa djece u „Dječji vrtić Omiš“
4. Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada „Dječjeg vrtića Omiš“
5. Prijedlog Odluke o davanju suglasnosti na Odluku o iznosu participacije i cijeni obrazovanja za školsku godinu 2023./2024. u Osnovnoj glazbenoj školi „Lovo pl. Matačić“ Omiš
6. Prijedlog Odluke o provođenju izbora za članove vijeća mjesnih odbora Gata, Čelina-Stanići, Svinišće i Nova Sela
7. Prijedlog Općih uvjeta ugovora o korištenju javnih parkirališta s naplatom

(Izvjestitelj: Mate Sovulj)

1. Izvješće o radu Vlastitog pogona Grada Omiša za 2022. godinu
2. Izvješće o radu Gradonačelnika Grada Omiša za razdoblje srpanj-prosinac 2022.
3. Prijedlog Odluke o vremenu i lokacijama na kojima je moguće prekoračiti dopuštenu razinu buke na području Grada Omiša zbog održavanja aktivnosti za stanovništvo i goste

**Zvonko Močić** – vijećnik Karlo Vukasović uputio je vijećnicima prijedlog Odluke o sklapanju aneksa ugovora sa zavodom za hitnu medicinu SDŽ o suradnji na dodatnim timovima T2 hitne medicinske pomoći u trajanju tokom cijele godine.

To je jedna inicijativa koja je nama stalno prisutna, mi to nismo dužni financirati, financiramo već skoro 30 godina dodatni tim. Ideja je dobra no moramo vidjeti kako iznaći sredstva, te će se o ovom prijedlog raspraviti na slijedećoj sjednici Gradskog vijeća.

**Ad 1/**

USVAJANJE ZAPISNIKA O RADU 18. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 18. sjednice Gradskog vijeća Grada Omiša nije bilo primjedbi te je nakon glasovanja utvrđeno da je jednoglasno sa 10 glasova ZA usvojen Zapisnik o radu 18. sjednice Gradskog Vijeća Grada Omiša.

**Ad 2/**

VIJEĆNIČKI UPITI

**Karlo Vukasović** – što možemo učiniti po pitanju povećanja sigurnosti za bicikliste u kanjonu rijeke Cetine? Budući da još nema uvjeta za biciklističku stazu, postoji i nešto što se zove biciklistička ruta, možemo li postaviti više znakova i ogledala na kritične točke?

Gradonačelnik – oko ove teme smo već razgovarali sa Turističkom zajednicom jer je TZ SDŽ bila pokrenula projekt cikolturizma na županijskim cestama, no nije siguran koliko je dobro baš iz razloga sigurnosti na cestama.

TZ se uključila je jedan projekt biciklističkih ruta koje bi bile adekvatno označene ( taj projekt radi naš poznati biciklist Vladimir Miholjević) te se nadamo da će to biti dobro rješenje.

Godinama se govori o biciklističkoj stazi koja bi trebala ići do Radmanovih mlinica, čak postoji i idejni projekt iz 2012.g. no on nikada nije zaživio iz razloga što je bio financijski prezahtjevan. I mi i ŽUC smo se prijavili na EU financiranje za biciklističke rute pa ćemo vidjeti kako će to ići dalje.

**Tomislav Bartulović** – dinamika izgradnje gradske luke, zašto su radovi stali i n radi se?

Gradonačelnik – radi se o dijelu gdje je „S“ krivina pa naprijed – ispalo je da je tu mekše morsko dno od očekivanog, išlo se na pre projektiranje i sada se progovara sa izvođačem radova o cijeni. Drugi dio radove se izvodi po redovnoj dinamici.

**Tomislav Bartulović** – deponiranje zemlje na plaži u Nemiri – Grad i mjesni odbor imaju ključ od rampe a mi ne možemo naći počinitelja, kako je to moguće? Tko je zadužen da kontrolira ovakve stvari?

Stipe Žuljević Mikas – deponiranje zemlje na plaži je zabranjeno, osim dohrana plaža u organizaciji Grada.

Počinitelje za koje dokažemo da su to oni učinili podnosimo prijave.

**Tihana Barišić Marunčić –** imate li kakveinformacije onadogradnja i rekonstrukcija Doma zdravlja u Omišu i u sklopu toga i Županijske ljekarne?

Gradonačelnik - Županijski Dom zdravlja priprema projekt dogradnje (kaskadno) postojećeg Doma zdravlja u Omišu sa parking mjestima (u stražnjem dijelu zgrade), kao i ljekarna u sklopu Doma zdravlja. Plan je bio to financirati iz ITU mehanizma, no biti će još neki natječaj pa će se i na to prijaviti.

**Ad 3/**

PRIJEDLOG GODIŠENJEG IZVJEŠTAJA

O IZVRŠENJU PRORAČUNA GRADA OMIŠA ZA 2022.GODINU

Gradonačelnik je dostavio prijedlog Godišnjeg izvještaja o izvršenju proračuna Grada Omiša za 2022. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun, izvijestila je u ovom predmetu.

U otvorenoj raspravi sudjelovali su:

**Karlo Vukasović** – možemo li materijale za ovakva izvješća dobiti ranije, mailom, u čitljivim PDF formatima i sl.?

Zvonko Močić – ako se može to će se i napraviti, no svaki vijećnik može uvijek pitati u odjelima gradske uprave ono što ga zanima.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćen

**G O D I Š NJ I**

**Izvještaj o izvršenju proračuna Grada Omiša za 2022. godinu**

sa tekstom kao u prilogu ovog zapisnika oznake KLASA:400-02/23-01/11, URBROJ:2181-7-01-22-1.

**Ad 4/**

PRIJEDLOG IZVJEŠĆA O IZVRŠENJU PROGRAMA

ODRŽAVANJA KOMUNALNE INFRASTRUKTURE GRADA OMIŠA ZA 2022. GODINU

Gradonačelnik je dostavio prijedlog Izvješća o izvršenju programa održavanja komunalne infrastrukture Grada Omiša za 2022. godinu, te predložio vijeću njegovo donošenje.

Pisani materijal uz ovu točku dostavljen je svim članovima vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Zvonko Močić** – sanacija divljih odlagališta – je li ima manje divljih deponija ili se nisu sanirala iz nekih drugih razloga?

Stipe Žuljević Mikas – postoji plan sanacije divljih deponija , ove godine ćemo sanirati nešto više takvih odlagališta nego što smo lani pa ćemo sredstva koja nismo utrošili u 2022. godini utrošiti ove godine.

**Tomislav Bartulović** – u nekoliko navrata je obavještavao gospo. Žuljevića da se trg u Blatu n/C , zelena površina, malo uredi i očisti, no to se nije dogodilo. Smatra da se i okolna mjeta trebaju održavati a ne samo centar grada Omiša.

Ukrcaj i iskrcaj raftinga - potrebno je postaviti kemijske WC i da se korisnicima raftinga naplaćuje korištenje.

Gradonačelnik - to mora riješiti Javna ustanova (jer ona i izdaje odobrenje za rafting), poslati ćemo im dopis vezano za ovu problematiku.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o izvršenju programa održavanja komunalne infrastrukture Grada Omiša za 2022. g.**

sa tekstom kao u prilogu ovog zapisnika oznake KLASA:400-02/23-01/11, URBROJ:2181-7-01-23-8.

 **Ad 5/**

PRIJEDLOG IZVJEŠĆA O IZVRŠENJU PROGRAMA

GRAĐENJA KOMUNALNE INFRASTURUKTURE GRADA OMIŠA ZA 2022. GODINU

Gradonačelnik je dostavio prijedlog Izvješća o izvršenju programa građenja komunalne infrastrukture Grada Omiša za 2022. godinu, te predložio vijeću njegovo donošenje.

Pisani materijal uz ovu točku dostavljen je svim članovima vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Karlo Vukasović** – gradnja pomoćnog nogometnog igrališta?

Trošak kiosci Fošal? – treba to malo taksativnije navesti, ispraviti.

Gradonačelnik – ročište je bilo 12. no ništa novog se nije dogodilo zato što firma koju smo mi tužili je promijenila vlasnika tako da čekamo novo ročište.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o izvršenju programa građenja komunalne infrastrukture Grada Omiša za 2022. g.**

sa tekstom kao u prilogu ovog zapisnika oznake KLASA:363-01/21-01/691, URBROJ:2181-7-05/1-23-8.

**Ad 6/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovala je:

**Simona Jurjević** – moli da se ubuduće u materijalima dostavi očitovanje mjesnog odbora za svaku pojedinu cestu .

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o izmjeni i dopuni Odluke o nerazvrstanim cestama**

sa tekstom kao u prilogu ovog zapisnika oznake KLASA:340-01/15-01/17, URBROJ:2181-7-05-02/3-23-65.

**Ad 7/**

PRIJEDLOG ODLUKE O PRIHVAĆANJU SKLAPANJA

DODATKA BROJ 1. UGOVORA O ZAKUPU IZLETIŠTA RADMANOVE MLINICE

Gradonačelnik je dostavio prijedlog Odluke o prihvaćanju sklapanja dodatka br. 1. ugovora o zakupu izletišta Radmanove mlinice, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Dino Belošević** – osiguravamo li se s ovom bankarskom garancijom i za podizanje razine kvalitete samog izletišta ili se samo osiguravamo za plaćanje zakupnine?

Stipe Žuljević Mikas - bankarska garancija je osiguranje za plaćanje zakupnine, a što se tiče ulaganja to su stavljeno u stavke ugovora o zakupu. Ukoliko se to ne bi dogodilo mi imamo mogućnost raskida ugovora.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o prihvaćanju sklapanja dodatka broj 1. ugovora o zakupu izletišta Radmanove mlinice**

sa tekstom kao u prilogu ovog zapisnika oznake KLASA:372-01/22-01/10, URBROJ:2181-7-01-23-14.

**Ad 8/**

PRIJEDLOG ODLUKE O PRIHVAĆANJU SKLAPANJA

DODATKA BR. 2 UGOVORA O ZAKUPU KAMPA NA PREDJELU RIBNJAK

Gradonačelnik je dostavio prijedlog Odluke o prihvaćanju sklapanja dodatka br. 2. Ugovora o zakupu kampa na predjelu Ribnjak te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o prihvaćanju sklapanja dodatka broj 2. ugovora o zakupu kampa na predjelu Ribnjak**

sa tekstom kao u prilogu ovog zapisnika oznake KLASA:372-01/22-01/9, urbroj:2181-7-01-23-26.

**Ad 9/**

PRIJEDLOG ODLUKE

 O PRIHVAĆANJU PRIJEDLOGA TEKSTA OČITOVANJA NA PONUDU

ZA KUPNJU NEKRETNINE OZNAČENE KAO ČEST.ZGR. 192, ZK.UL. 151 K.O. OMIŠ

U OMIŠU REGISTRIRANE KAO KULTURNO DOBRO

Gradonačelnik je dostavio prijedlog Odluke o prihvaćanju prijedloga teksta očitovanja na ponudu za kupnju nekretnine označene kao čest.zgr. 192, z.k.ul. 151 k.o. Omiš u Omišu registrirane kao kulturno dobro, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o prihvaćanju prijedloga teksta očitovanja na ponudu za kupnju nekretnine označene kao. čest.zgr. 192, zk.ul. 151 k.o. Omiš, u Omišu registrirane kao kulturno dobro**

sa tekstom kao u prilogu ovog zapisnika oznake KLASA:940-03/23-01/11, URBROJ:2181-7-05-02/4-23-3.

**Ad 10/**

PRIJEDLOG ODLUKE O PRIHVAĆANJU PRIJEDLOGA TEKSTA OČITOVANJA NA PONUDU ZA KUPNJU NEKRETNINE OZNAČENE KAO ČEST.ZGR. 394/2, ZK.UL. 938, ČEST.ZGR. 394/3, ZK.UL.894 K.O. OMIŠ, U OMIŠU REGISTRIRANE KAO KULTURNO DOBRO

Gradonačelnik je dostavio prijedlog Odluke o prihvaćanju prijedloga teksta očitovanja na ponudu za kupnju nekretnine označene kao čest.zgr. 394/2, zk.ul. 938, čest.zgr. 394/3, zk.ul. 894 k.o. Omiš, u Omišu registrirane kao kulturno dobro te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o prihvaćanju prijedloga teksta očitovanja na ponudu za kupnju nekretnine označene kao čest.zgr. 394/2, zk.ul. 938, čest.zgr. 394/3, zk.ul. 894 k.o. Omiš,**

**u Omišu registrirane kao kulturno dobro**

sa tekstom kao u prilogu ovog zapisnika oznake KLASA:940-03/23-01/10, URBROJ:2181-7-05-02/4-23-3.

**Ad 11/**

PRIJEDLOG ODLUKE O DAVANJU SUGLASNOSTI

NA PRAVILNIK O UPISU I MJERILIMA UPISA DJECE U „DJEČJI VRTIĆ OMIŠ“

Gradonačelnik je dostavio prijedlog Odluke o davanju suglasnosti na Pravilnik o upisu i mjerilima upisa djece u „Dječji vrtić Omiš“ te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Ela Ćoso, ravnateljica DV Omiš, izvijestili su u ovom predmetu.

U otvorenoj raspravi sudjelovali su:

**Dino Belošević** – tko je odredio ovakvo ponderiranje bodova, je li to zakonski određeno ili?

Ela Ćoso – zakonski su određene grupe (kategorije) djece, a mi smo određivali bodove prema kriterijima da se zaštite jednoroditeljske obitelji, invalidnost i sl.

**Simona Jurjević** – bolje je nego što je prvotno bilo jer npr. roditelji studenti nisu uopće bili uvršteni, voljela bi da su i oni u tablici. Uglavnom definitivno nije za ovakvu raspodjelu bodova no što je tu je, vidjeti ćemo nakon ovih upisa kako će se ovo reflektirati.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O DL U K A**

**o davanju suglasnosti na Pravilnik o upisu i mjerilima upisa djece u „Dječji vrtić Omiš“**

sa tekstom kao u prilogu ovog zapisnika oznake KLASA:601-01/23-01/07, URBROJ:2181-7-04/1-23-3.

**Ad 12/**

PRIJEDLOG ODLUKE O DAVANJU PRETHODNE SUGLASNOSTI NA PRAVILNIK O UNUTARNJEM USTROJSTVU I NAČINU RADA „DJEČJEG VRTIĆA OMIŠ“

Gradonačelnik je dostavio prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada „Dječjeg vrtića Omiš“ te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti i Ela Ćoso, ravnateljica DV Omiš, izvijestili su u ovom predmetu.

U otvorenoj raspravi sudjelovali su:

**Zvonko Močić –** budući da je ravnateljica sada tu prisutna pa da iskoristimo mogućnost i pitamo koji profil ljudi (zaposlenika) bi još trebao u vrtićima?

Ela Ćoso – rehabilitator, profesionalni kineziolog.

**Dino Belošević** – svakako bi trebalo imati prof. kineziologije upravo iz već poznatih razloga tjelesne neaktivnosti djece, sve većeg problema pretilosti kod djece i sl.

Navike koje se stvaraju u toj mladoj dobi ustaju za cijeli život.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o davanju prethodne suglasnosti**

**na Pravilnik o unutarnjem ustrojstvu i načinu rada „Dječjeg vrtića Omiš“**

sa tekstom kao u prilogu ovog zapisnika oznake KLASA:601-01/23-01/06, URBROJ:2181-7-04/1-23-3.

**Ad 13/**

PRIJEDLOG ODLUKE O DAVANJU SUGLASNOSTI

NA ODLUKU O IZNOSU PARTICIPACIJE I CIJENI OBRAZOVANJA ZA ŠKOLSKU GODINU 2023./2024. U OSNOVNOJ GLAZBENOJ ŠKOLI „LOVRO pl. MATAČIĆ“ OMIŠ

Gradonačelnik je dostavio prijedlog Odluke o davanju suglasnosti na Odluku o iznosu participacije i cijeni obrazovanja za školsku godinu 2023./2024. u Osnovnoj glazbenoj školi „Lovro pl. Matačić“ te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovo predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o davanju suglasnosti na Odluku o iznosu participacije i cijeni obrazovanja za školsku godinu 2023./2024. u Osnovnoj glazbenoj školi „Lovro pl. Matačić“**

sa tekstom kao u prilogu ovog zapisnika oznake KLASA:602-01/22-01/02, URBROJ:2181-7-04/1-23-3.

**Ad 14/**

PRIJEDLOG ODLUKE O PROVOĐENJU IZBORA

ZA ČLANOVE VIJEĆA MJESNIH ODOBRA GATA, ČELINA-STANIĆI, SVINIŠĆE I NOVA SELA

Gradonačelnik je dostavio prijedlog Odluke o provođenju izbora za članove Vijeća mjesnih odbora Gata, Čelina-Stanići, Svinišće i Nova Sela te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnica Ureda gradonačelnika izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A o provođenju izbora**

**za članove Vijeća mjesnih odbora Gata, Čelina-Stanići, Svinišće i Nova Sela**

sa tekstom kao u prilogu ovog zapisnika oznake KLASA:024-05/22-01/01, URBROJ:2181-7-03/1-23-136.

**Ad 15/**

PRIJEDLOG OPĆIH UVJETA UGOVORA O KORIŠTENJU JAVNIH PARKIRALIŠTA S NAPLATOM

Gradonačelnik je dostavio prijedlog Općih uvjeta ugovora o korištenju javnih parkirališta s naplatom te predložio Gradskom vijeću njihovo donošenje.

Pisani materijal uz ovu točku dostavljen je svim članovima Vijeća.

Mate Sovulj, upravitelj Vlastitog pogona izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 11 glasova ZA donijeti

**OPĆI UVJETI UGOVORA O KORIŠTENJU JAVNIH PARKIRALIŠTA S NAPLATOM**

sa tekstom kao u prilogu ovog zapisnika oznake KLASA:340-01/23-01/22, URBROJ:2181-7-01-23-1.

**Ad 16/**

IZVJEŠĆE O RADU VLASTITOG POGONA GRADA OMIŠA ZA 2022. GODINU

Gradonačelnik je dostavio prijedlog Izvješća o radu Vlastitog pogona Grada Omiša za 2022.g te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Mate Sovulj, upravitelj Vlastitog pogona izvijestio je u ovom predmetu.

U otvorenoj raspravi sudjelovali su:

**Karlo Vukasović** – izvješća o radu Vlastitog pogona su uvijek najpreglednija i najsažetija i to pohvaljuje.

Pitanje je – zna da u sportskoj dvorani postoji mogućnost najma termina za badminton i stolni tenis, postoje i zainteresirani ljudi no ima informaciju da te termine nije moguć dobiti, iz kojih razloga? Dojam je da stolnog tenisa nema jer s djelatnicima ne da spuštati stol za stolni tenis.

Mate Sovulj – problem gradske sportske dvorane je taj što se glavnina termina događa u popodnevnim i večernjim terminima. Košarku je lakše organizirati jer se tada dvorana podijeli na 3 ili 6 dijelova... uglavnom problem je što bi svi rekreativni htjeli večernje termine a tada već to imamo zauzeto za treninge klubova (košarkaši, rukometaši...).

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o radu Vlastitog pogona Grada Omiša za 2022. godinu**

sa tekstom kao u prilogu ovog zapisnika oznake KLASA:340-01/23-01/22, URBROJ:2181-7-01-23-1.

**Ad 17/**

IZVJEŠĆE O

RADU GRADONAČELNIKA GRADA OMIŠA ZA RAZDOBLJE SRPANJ -PROSINAC 2022.

Gradonačelnik je dostavio prijedlog Izvješća o radu gradonačelnika Grada Omiša za razdoblje srpanj – prosinac 2022.g. te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Gradonačelnik, Ivo Tomasović izvijestio je u ovom predmetu.

U otvorenoj raspravi sudjelovao je:

**Karlo Vukasović –** ovo Izviješće je trebalo biti doneseno do 31.3. – zašto nije?

Gradonačelnik – čekali smo jednu službu da dostavi sve potrebne podatke za ovo Izviješće.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA prihvaćeno

**I Z V J E Š Ć E**

**o radu Gradonačelnika Grada Omiša za razdoblje srpanj – prosinac 2022. g.**

sa tekstom kao u prilogu ovog zapisnika oznake KLASA:024-03/22-02/02, URBROJ:2181-7-02-23-4.

**Ad 18/**

PRIJEDLOG ODLUKE O

VREMENU I LOKACIJAMA NA KOJIMA JE MOGUĆE PREKORAČITI DOPUŠTENU RAZINU BUKE NA PODRUČJU GRADA OMIŠA ZBOG ODRŽAVANJA AKTIVNOSTI ZA STANOVNIŠTVO I GOSTE

Gradonačelnik je dostavio prijedlog Odluke o vremenu i lokacijama na kojima je moguće prekoračiti dopuštenu razinu buke na području Grada Omiša zbog održavanja aktivnosti za stanovništvo i goste, te predložio Gradskom vijeću njezino donošenje.

Pisani materijal uz ovu točku dostavljen je svim članovima vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovao je:

**Dino Belošević –** gdje se može doći do podataka gdje je kolika razina bude dozvoljena?

Đeki Stanić – Grad Omiš je obveznik izrade Plana buke, tako da se primjenjuje zakon o zaštiti buke koji je definirao dozvoljene razine bude.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova ZA donijeta

**O D L U K A**

**o vremenu i lokacijama na kojima je moguće prekoračiti dopuštenu razinu buke na području Grad Omiša zbog održavanja aktivnosti za stanovništvo i goste**

sa tekstom kao u prilogu ovog zapisnika oznake KLASA: 335-01/23-01/01, URBROJ:2181-7-04/1-23-2.

Završeno u 19.30 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.